Okresná prokuratúra Košice II 
Mojmírova 5, 040 46 Košice 1

Sp. zn. : 3 Pv 316/13/8803	Košice II, 16.12.2013
EEČ : 2-64-436-2013

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zmenový majster
Okresnému riaditeľstvu PZ, Okresnému dopravnému inšpektorátu - OBCP XXXXX

	V trestnej veci vedenej proti obvinenému XXXXX  pre prečin ohrozenia pod vplyvom návykovej látky podľa § 289 ods.1   Trestného zákonana tom skutkovom základe, že

	- v Košiciach dňa 03.04.2013 v čase o 06,50 hod. po predchádzajúcom požití alkoholických nápojov s hladinou najmenej 0,62 mg/l alkoholu v dychu (1,29 promile alkoholu v dychu) viedol do objektu XXXXX XXXXX k bráne č.7 osobné motorové vozidlo zn. XXXXX, EČV XXXXX  

pretože  výsledky skráteného vyšetrovania preukazujú, že  nejde o trestný čin, ale ide o skutok,  ktorý by mohol byť priestupkom.

Odôvodnenie:
Uznesením 	povereného príslušníka  PZ,  sp. zn. ORP-XXXXX zo dňa 29.04.2013 bolo začaté trestné stíhanie vo veci pre prečin ohrozenia pod vplyvom návykovej látky podľa § 289 ods.1 Tr. zákona a  dňa 06.07.2013 bolo  vznesené obvinenie XXXXX pre prečin ohrozenia pod vplyvom návykovej látky podľa § 289 ods.1  Tr. zákona, na tom skutkovom základe, tak ako je to uvedené vo výrokovej časti tohoto rozhodnutia. 

V priebehu skráteného vyšetrovania bol k veci vypočutý obvinený XXXXX na č.l. 8-9 vyšetrovacieho spisu, kde uviedol, že po podrobení sa dychovej skúšky pracovníkovi SBS ho výsledok dychovej skúšky z hodnotou 0,62 mg/l prekvapil a preto požiadal pracovníka SBS, aby privolal políciu. Po príchode polície sa podrobil opakovanej dychovej skúške, ktorej výsledok  0,39 mg/l. Následne požiadal príslušníka PZ o odber krvi, pretože pracovný poriadok XXXXX vyžaduje vykonanie krvnej skúšky do jednej hodiny.  Odberu krvi sa podrobil v XXXXX 

Z výpovede svedka XXXXX, pracovníka SBS XXXXX XXXXX na č.l. 12 vyšetrovacieho spisu vyplývajú v podstate tie isté skutočnosti, ako ich uviedol vo svojej výpovedi obvinený XXXXX. 

	Z výpovede príslušníka PZ, ppráp. XXXXX na č.l. 15 vyšetrovacieho spisu vyplýva, že obvineného XXXXX podrobil opakovanej dychovej skúške, ktorej výsledok bol 0,39 mg/l a následne bol uskutočnený odber krvi u obvineného v XXXXX 

	V priebehu skráteného vyšetrovania bol vypracovaný aj znalecký posudok z odboru zdravotníctvo, odvetvie súdne lekárstvo na č.l. 24-32 vyšetrovacieho spisu pre posúdenie prítomnosti alkoholu u obvineného XXXXX, z ktorého vyplýva, že u obvineného XXXXX bol pokles alkoholu  v krvi na základe dychových skúšok a rozboru krvi nasledovný :
1. dychová skúška vykonaná pracovníkom SBS v čase o 06,52 hod. - 1,30 promile alkoholu v krvi,

2. dychová skúška vykonaná príslušníkom PZ v čase o 07,45 hod. - 0,82 promile alkoholu v krvi,

3. odber krvi vykonaný v XXXXX v čase o 10,08 hod. - 0,52 promile alkoholu v krvi.

	Pokles alkoholu za jednu hodinu uvádzaný v odbornej literatúre je u človeka vo všeobecnosti v koncentráciách 0,12 až 0,2 promile za jednu hodinu. 

	Pokles hladiny alkoholu od prvej dychovej skúšky po druhú dychovú skúšku, t.j.  za 53 minút bol u obvineného 0,48 promile. 

Pri prepočte za použitia rozpätia možných koncentrácií alkoholu uvádzaného v odbornej literatúre by za tento čas mal byť pokles alkoholu 0,11 až 0,18 promile. U obvineného prítomný pokles 0,48 promile je vyšší než možný pokles alkoholu uvádzaný v odbornej literatúre. 

Pokles hladiny alkoholu od druhej dychovej skúšky po odber krvi u obvineného, t.j. za 143 minút pri spätnom prepočte by mal byť 0,28 až 0,47 promile. U obvineného prítomný pokles 0,30 promile je v súlade s údajmi poklesu uvádzaného v odbornej literatúre. 

Vzhľadom na vyššie uvedené obvinený XXXXX v čase vedenia motorového vozidla dňa 03.04.2013 o 06,50 hod. mohol mať koncentrácie alkoholu v krvi 0,91 až 1,18 promile. 

	Vzhľadom na  vyššie uvedené bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Šotik
prokurátor